Príloha
Smernica

pre postup delegácie Slovenskej republiky
na 46. zasadnutí Generálnej konferencie
Medzinárodnej agentúry pre atómovú energiu (MAAE)

Delegácia Slovenskej republiky

1.	Bude informovať
a)	o jadrovom programe a postavení jadrovej energetiky v SR, o jednotlivých jadrových zariadeniach ako aj  o  opatreniach na zvýšenie bezpečnosti prevádzkovaných jadrových elektrární (Atómové elektrárne Bohunice a  Atómová elektráreň Mochovce) a ďalších jadrových zariadení pri  rozsiahlom využívaní medzinárodnej spolupráce,

b)	o činnosti štátneho dozoru SR nad jadrovou bezpečnosťou a o činnosti štátneho dozoru SR v oblasti  ochrany zdravia pred žiarením,

c)	o uplatňovaní záruk MAAE na jadrové materiály v SR,

d)	o doterajšej spolupráci s  MAAE pri organizovaní spoločných akcií v SR, v rámci ktorej opätovne navrhne, s ohľadom na priaznivú geografickú polohu SR, naďalej využívať možnosti SR pre potreby MAAE, o pripravenosti SR poskytovať rozvojovú pomoc do zahraničia,

e)	zreferuje o krokoch, ktoré sa podnikli na zvýšenie jadrovej bezpečnosti a ochranu proti nukleárnemu terorizmu.

2.	Kladne zhodnotí postup generálneho riaditeľa pri presadzovaní záväzkov vyplývajúcich zo Zmluvy o nešírení jadrových zbraní s dôrazom na zvyšovanie efektívnosti a účinnosti zárukového systému a záväzkov vyplývajúcich  z rezolúcií Valného zhromaždenia, Bezpečnostnej  rady Organizácie Spojených národov vo vzťahu k Iraku a KĽDR. 

3.	Kladne sa vyjadrí k výročnej správe a  záverečnému účtu MAAE za rok 2001.

4.	Vyjadrí podporu ďalšiemu rozvoju a zefektívňovaniu programov technickej pomoci a spolupráce v oblasti mierového využívania jadrovej energie a bude informovať o rozhodnutí vlády SR prispieť do Fondu technickej spolupráce. Vyzve ostatné členské štáty, aby včas a v plnej výške uhradili svoje finančné záväzky voči MAAE.

5.	Podporí ďalší rozvoj otvorenej a vzájomne výhodnej medzinárodnej spolupráce v rámci MAAE a na bilaterálnej úrovni.

6.	Podporí žiadosť štátu Eritrea a Kyrgyzskej republiky o prijatie za člena MAAE.

1

7.	SR sa po dohode s krajinami Európskej únie vyjadrí k žiadosti o obnovenie hlasovacích práv (Irak).

8.	Podporí zvolenie 11 stálych členov Rady guvernérov a zvolenie Českej republiky ako člena Rady guvernérov za krajiny Východnej Európy.

9.	Podporí návrh rozpočtu MAAE pre rok 2003.

10.	Kladne sa vyjadrí k financovaniu technickej spolupráce s MAAE.

2